钦定古今图书集成/明伦汇编/氏族典/第236卷 > 张敬儿
## 钦定古今图书集成/明伦汇编/氏族典/第236卷 > 张敬儿

按《南齐书张敬儿传》：“敬儿，南阳冠军人也。本名苟儿，
宋明帝以其名鄙改焉。父丑，为郡将军，官至节府参
军。敬儿年少便弓马，有胆气，好射虎，发无不中。南阳
新野风俗出骑射，而敬儿尤多膂力，求入队，为曲阿
戍驿将，稍官宁蛮府行参军。山阳王休祐镇寿阳，求
善骑射，人敬儿为长史，兼行参军，领白直队。泰始初”，
除宁朔将军。桂阳事起，隶太祖，顿新亭，敬儿与黄回白太祖诈降而取之，斩休范首。除骁骑将军。太祖以
敬儿人位轻，不欲使为襄阳重镇。敬儿求之不已，乃
微动太祖曰：“沈攸之在荆州，公知其欲何所作。”太祖
笑而无言。乃以敬儿为持节、督雍梁二州郢司二郡
军事，封襄阳县侯。敬儿至镇，厚结攸之，信馈不绝，得
其事迹，密白太祖。攸之败于汤渚村自经死，居民送
首荆州，敬儿使楯擎之，盖以青伞，徇诸市郭，乃送京
师。进号征西将军，爵为公。征为护军将军。敬儿武将，
不习朝仪，闻当内迁，乃于密室中屏人学揖让答对，
空中俯仰如此，竟日妾侍窃窥笑焉。太祖即位，授侍
中、中军将军。建元二年，迁车骑将军。太祖崩，遗诏加
敬儿开府仪同三司。将拜，谓其妓妾曰：“我拜后应开
黄阁。”因口自为鼓声。敬儿妾尚氏居襄阳宅，敬儿虑
不复外出，乃迎家口至都，启世祖，不蒙劳问，敬儿心
疑。及垣崇祖死，愈惧。妻谓敬儿曰：“昔时梦手热如火，
而君得南阳郡。元徽中，梦半身热，而君得本州。今复
梦举体热矣。”有阉人闻其言，说之。世祖疑其有异志。
永明元年，敕收敬儿。敬儿脱冠貂投地曰：“用此物误
我。”少日伏诛。